Alaquàs insta a la Conselleria d'Educació a restablir les places formatives de qualificació professional que va eliminar en el curs passat
29/04/2011

# Alaquàs insta a la Conselleria d'Educació a restablir les places formatives de qualificació professional que va eliminar en el curs passat

*   29/04/2011
*   [Imprimir](#)
*   Compartir
*    https://www.alaquas.org/documento.asp?id\_do=12674

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12674%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20insta%20a%20la%20Conselleria%20d%27Educaci%C3%B3%20a%20restablir%20les%20places%20formatives%20de%20qualificaci%C3%B3%20professional%20que%20va%20eliminar%20en%20el%20curs%20passat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12674/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12674/29042011img_9995_Form_4.jpg)](https://www.alaquas.org/ficheros/documentos/2011/2/12674/29042011img_9995_Form_10.jpg "<a href='https://www.alaquas.org/ficheros/documentos/2011/2/12674/29042011img_9995_Form_10.jpg' target=_blank><i class='fa fa-external-link' aria-hidden='true'></i>.Alaquàs insta a la Conselleria d'Educació a restablir les places formatives de qualificació professional que va eliminar en el curs passat</a>")

L'Ajuntament d'Alaquàs exigeix que es tornen a oferir estos cursos ja que enguany s'han quedat sense plaça formativa més de 30 alumnes

Alaquàs exigeix a la Conselleria d'Educació a cobrir les necessitats de Programes de Qualificació Professional inicial, oferint com a mínim 45 places amb 3 perfils formatius diferents per a poder restablir les places formatives que l'any passat van ser eliminades. Així es va acordar en el Ple de la Corporació Municipal celebrat dimarts passat 26 d'abril.

L'alcaldessa d'Alaquàs, Elvira García Campos, es va manifestar indignada i va denunciar una vegada més, el retall que la Conselleria d'Educació ha realitzat en aquest curs, denegant a l'Ajuntament d'Alaquàs dos Programes de Qualificació Professional Inicial (PCPI), que va provocar que més de 30 joves que s'anaven a matricular, es quedaren sense possibilitat de formació en el curs 2010/2011.

La primera edil va anunciar a més que està previst que enguany un mínim de 45 alumnes sol·liciten de nou esta via formativa que s'imparteix amb gran acollida des de la seua implantació en el Centre de Formació Municipal Francesc Ferrer Martí d'Alaquàs i en els Centres d'Educació Secundària Obligatòria.

Durant els últims 16 anys, l'Ajuntament d'Alaquàs ha desenvolupat un total de 38 programes d'aquest tipus en els diferents centres educatius. El bon resultat dels cursos ha fet que la demanda haja anat en augment considerablement en els últims anys, arribant a 40 o 50 places anuals.

En el curs 2010/2011, la Conselleria d'Educació va decidir eliminar dos dels programes que s'oferien a Alaquàs, oferint un únic programa amb 15 places formatives en l'IES Faustí Barberà. La conseqüència directa del retall ha sigut que 30 alumnes dels diferents instituts no han pogut continuar la seua formació.